દેશની સર્વોચ્ચ તપાસ સંસ્થા સીબીઆઈમાં બે ઓફિસરો વચ્ચે લાંચ કેસના મામલે ચાલી રહેવા વિવાદને વધુ હવા મળે તેવા એક ઘટનાક્રમમાં ગુરુવારે વડા આલોક વર્માના દિલ્હી સ્થિત નિવાસસ્થાન પર ઈન્ટેલિજન્સ બ્યૂરોના ચાર માણસો જાસૂસી કરતાં પકડાતાં હોબાળો મચી ગયો છે. વર્માને અન્ય સિનિયર ઓફિસર અને લાંચ કેસના આરોપી રાકેશ અસ્થાના સાથે બુધવારે મોડી રાતે કેન્દ્ર સરકારે રજા પર ઉતારી દીધા છે અને તેમની પાસેથી તમામ અધિકારો અને સત્તા છીનવી લેવામાં આવ્યાં છે.